## Zakon o plaćanju doplatnih maraka u unutarnjem poštanskom prometu

### NN 52/1994 (7.7.1994.), Zakon o plaćanju doplatnih maraka u unutarnjem poštanskom prometu

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O PLAĆANJU DOPLATNIH MARAKA U UNUTARNJEM POŠTANSKOM PROMETU

Proglašavam Zakon o plaćanju doplatnih maraka u unutarnjem poštanskom
prometu, koji je donio Zastupnički dom Sabora Republike Hrvatske na sjednici
dana 21. lipnja 1994. godine.

Broj : PA4-62/1-94.

Zagreb, 28. Iipnja 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O PLAĆANJU DOPLATNIH MARAKA U UNUTARNJEM POŠTANSKOM PROMETU

Članak 1.

U cilju prikupljanja sredstava za obnovu Svetišta "Krvi Isusove"
u Ludbregu, plaćat će se, u razdoblju od 15. do 28. srpnja 1994. godine
na sve poštanske pošiljke u unutarnjem poštanskom prometu, osim dnevnog
tiska i časopisa, doplatna marka "Svetište Krvi Isusove u Ludbregu"
u visini od 50% nominalne vrijednosti prve stope pisma u unutarnjem poštanskom
prometu. U cilju prikupljanja sredstava za pomoć djeci poginulih branitelja
i civila u domovinskom ratu Hrvatske i promidžbe Dobrotvorne akcije "Spasite
djecu Hrvatske", plaćat će se, u razdoblju od 16. do 29. kolovoza
1994. godine na sve poštanske pošiljke u unutarnjem poštanskom prometu,
osim dnevnog tiska i časopisa, doplatna marka"Spasite djecu Hrvatske"
u visini od 50% nominalne vrijednosti prve stope pisma u unutarnjem poštanskom
prometu. U povodu obilježavanja 750. obljetnice Slavonskog Broda, plaćat
će se, u razdoblju od 15. do 28. listopada 1994. godine na sve poštanske
pošiljke u unutarnjem poštanskom prometu, osim dnevnog tiska i časopisa,
doplatna marka "750 godina Slavonskog Broda - 1244-1944". u visini
od 50% nominalne vrijednosti prve stope pisma u unutarnjem poštanskom prometu.
U cilju prikupljanja sredstava za provedbu programa Hrvatskog olimpijskog
odbora i promidžbu olimpijskih načela i ideala plaćat će se, u razdoblju
od 2. do 15. studenog 1994. godine na sve poštanske pošiljke u unutarnjem
poštanskom prometu, osim dnevnog tiska i časopisa, doplatna marka "Hrvatski
olimpijski odbor" u visini od 50% nominalne vrijednosti prve stope
pisma u unutarnjem poštanskom prometu.

Članak 2.

Organizacija Caritas, Hrvatski Crveni križ i druge humanitarne organizacije
oslobađaju se od plaćanja doplatnih maraka iz članka 1. ovoga Zakona.

Članak 3.

Prihod od prodanih doplatnih maraka, iz članka 1. stavka 1. ovoga Zakona,
uplaćuje se na račun opčine Ludbreg.

Prihod od prodanih doplatnih maraka, iz članka 1. stavka 2. ovoga Zakona,
uplaćuje se na račun Dobrotvorne akcije "Spasite djecu Hrvatske".

Prihod od prodanih doplatnih maraka, iz članka 1. stavka 3. ovoga Zakona,
uplaćuje se na račun Odbora za obilježavanje 750. obljetnice Slavonskog
Broda.

Prihod od prodanih doplatnih maraka, iz članka 1. stavka 4. ovoga Zakona,
uplaćuje se na račun Hrvatskog olimpijskog odbora.

Članak 4.

Prihod od prodanih doplatnih maraka, iz članka 3. ovoga Zakona, uplaćuje
se na poseban račun korisnika prihoda iz članka 3. ovoga Zakona, isključivo
je namjenski i ne ulazi u ukupan prihod ostvaren od sredstava koje korisnik
prihoda iz članka 3. ovoga Zakona, stjeće za obavljanje svoje djelatnosti.

Članak 5.

Korisnici prihoda od doplatnih maraka iz članka 3. ovoga Zakona obvezni
su, u roku od tri mjeseca nakon isteka roka za plaćanje pojedine doplatne
marke iz članka 1. ovoga Zakona, dostaviti Zastupničkom domu Sabora Republike
Hrvatske, izvješće o visini prikupljenih sredstava i njihovom utrošku.

Članak 6.

Ovaj Zakon stupa na snagu osmoga dana od dana objave u "Narodnim
novinama".

Klasa: 344-02/94-01/01

Zagreb, 21. lipnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović. v. r.**

Zakon, NN 52/1994-916